CELEX: 31988R0350
Language: el
Date: 1988-02-05 00:00:00
Title: Κανονισμός (ΕΟΚ) αριθ. 350/88 της Επιτροπής της 5ης Φεβρουαρίου 1988 για την παρέκκλιση από τους κανόνες ποιότητας για τις πιπεριές και τις γλυκές πιπεριές για την περίοδο εμπορίας 1988

Avis juridique important

|

31988R0350

Κανονισμός (ΕΟΚ) αριθ. 350/88 της Επιτροπής της 5ης Φεβρουαρίου 1988 για την παρέκκλιση από τους κανόνες ποιότητας για τις πιπεριές και τις γλυκές πιπεριές για την περίοδο εμπορίας 1988  

Επίσημη Εφημερίδα αριθ. L 034 της 06/02/1988 σ. 0026 - 0026

***** ΚΑΝΟΝΙΣΜΟΣ (ΕΟΚ) αριθ. 350/88 ΤΗΣ ΕΠΙΤΡΟΠΗΣ  της 5ης Φεβρουαρίου 1988  για την παρέκκλιση από τους κανόνες ποιότητας για τις πιπεριές και τις γλυκές πιπεριές για την περίοδο εμπορίας 1988  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 223/88 (2), και ιδίως το άρθρο 2 παράγραφος 2 δεύτερο εδάφιο,  Εκτιμώντας:  ότι οι κανόνες ποιότητας για τις πιπεριές και τις γλυκές πιπεριές καθορίστηκαν στο παράρτημα του κανονισμού (ΕΟΚ) αριθ. 2397/76 της Επιτροπής (3)·  ότι ο κανονισμός (ΕΟΚ) αριθ. 79/88 της Επιτροπής (4) καθόρισε στο παράρτημα ΙΙ νέους ποιοτικούς κανόνες για τις γλυκοπιπεριές για να ληφθεί υπόψη η πρόσφατη εξέλιξη της παραγωγής και του εμπορίου του προϊόντος αυτού· ότι ο κανονισμός αυτός αρχίζει να ισχύει την 1η Ιουλίου 1988 για να επιτραπεί η προσαρμογή των εμπορευομένων· ότι θα πρέπει, συνεπώς, να διατηρηθεί μέχρι της ενάρξεως ισχύος του νέου κανόνα η παρέκκλιση που έγινε κατά τη διάρκεια των προηγουμένων περιόδων·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως των Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Έως τις 30 Ιουνίου 1988, κατά παρέκκλιση από τις διατάξεις του παραρτήματος του κανονισμού (ΕΟΚ) αριθ. 2397/76:  στον τίτλο V «Διατάξεις που αφορούν την παρουσίαση» Α. « Ομογένεια» μετά το πρώτο εδάφιο προστίθεται το ακόλουθο εδάφιο:  «Για τις μικρές συσκευασίες βάρους μικρότερου ή ίσου με 1 χιλιόγραμμο απαιτείται, εντούτοις, ομογένεια μόνον όσον αφορά την προέλευση και την κατηγορία ποιότητας.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 5 Φεβρουαρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 23 της 28. 1. 1988, σ. 1.  (3) ΕΕ αριθ. L 270 της 2. 10. 1976, σ. 13.  (4) ΕΕ αριθ. L 10 της 14. 1. 1988, σ. 8.